Ανεξάρτητη Αρχή Δημοσίων Εσόδων

H Ανεξάρτητη Αρχή Δημοσίων Εσόδων (ΑΑΔΕ) είναι ανεξάρτητη διοικητική αρχή της Ελληνικής Δημοκρατίας με αρμοδιότητες τη βεβαίωση και την είσπραξη των δημοσίων εσόδων, την προάσπιση της δημόσιας υγείας και την έκδοση εγκυκλίων και προτάσεων για τη βελτίωση του φορολογικού συστήματος.Σιάχος Μιχάλης Ανεξάρτητη Αρχή Δημοσίων Εσόδων: Οι δανειστές τώρα δικαιώνονται… dikaiologitika.gr
Συστάθηκε την 1η Ιανουαρίου 2017, αντικαθιστώντας τη Γενική Γραμματεία Δημοσίων Εσόδων. Εποπτεύεται από τη Βουλή των Ελλήνων και όχι από το Υπουργείο Οικονομικών στην οποία και λογοδοτεί. Διοικείται από έναν Διοικητή και το πενταμελές Συμβούλιο που απαρτίζεται από τον Πρόεδρο και άλλα τέσσερα μέλη. Υπάρχει επίσης ο Εμπειρογνώμονας που έχει συμβουλευτικό χαρακτήρα.Παλαιτσάκης Γιώργος Ξεκίνησε τη λειτουργία της η Ανεξάρτητη Αρχή Δημοσίων Εσόδων dikaiologitika.gr

Ιστορία
Η ΑΑΔΕ συστάθηκε βάσει του ν.4389/2016 (Φ.Ε.Κ. 94/Α), αποτελώντας διάδοχο της  ΓΓΔΕ του ΥΠΟΙΚ. Η ΓΓΔΕ προέκυψε από την κατάργηση της Γενικής Γραμματείας Φορολογικών και Τελωνειακών Θεμάτων τον Νοέμβριο του 2012, αποτελούμενη από  το Γραφείο Γενικού Γραμματέα, τη Γενική Διεύθυνση Φορολογίας, τη Γενική Διεύθυνση Φορολογικών Ελέγχων και Είσπραξης Δημοσίων Εσόδων, τη Γενική Διεύθυνση Τελωνείων και Ειδικών Φόρων Κατανάλωσης, τη Γενική Διεύθυνση Γενικού Χημείου του Κράτους, τη Γενική Διεύθυνση Οικονομικής Επιθεώρησης και τη Γενική Διεύθυνση Διοικητικής Υποστήριξης. Η ίδια είχε προκύψει από την υπαγωγή των Γενικών Διευθύνσεων Τελωνείων και ΕΦΚ αλλά και Διεύθυνσης Φορολογίας και Ελέγχου υπό της ΓΓΦΤΘ το 2006.

Δομή
Η Ανεξάρτητη Αρχή Δημοσίων Εσόδων, στην τρέχουσα δομή της σύμφωνα με την αρ. πρωτ. Δ.ΟΡΓ.Α 1125859/2020 (Φ.Ε.Κ.4738/Β’/ 26-10-2020) Απόφαση, όπως τροποποιήθηκε και ισχύει, διαρθρώνεται σε:
 Κεντρικές Υπηρεσίες. 
 Ειδικές Αποκεντρωμένες Υπηρεσίες υπαγόμενες απευθείας στον Διοικητή της Αρχής και Ειδικές Αποκεντρωμένες Υπηρεσίες υπαγόμενες στις Γενικές Διευθύνσεις. 
 Περιφερειακές Υπηρεσίες υπαγόμενες απευθείας στον Διοικητή της Αρχής και Περιφερειακές Υπηρεσίες υπαγόμενες στις Γενικές Διευθύνσεις (ΥΕΔΔΕ, ΔΟΥ, Τελωνεία, Χημικές Υπηρεσίες, ΟΔΔΥ).  

Προϊστάμενοι
Γενικοί Γραμματείς Φορολογικών και Τελωνειακών Θεμάτων
Γενικός ΓραμματέαςΔιάστημαΑνδριανόπουλος Νικόλαος28/06/2006 - 14/01/2009Σκορδάς Αθανάσιος14/01/2009 - 15/03/2011Καπελέρης Ιωάννης07/04/2011 - 02/01/2012κενή θέση02/01/2012 - 10/01/2013

Γενικοί Γραμματείς Δημοσίων Εσόδων
Γενικός ΓραμματέαςΔιάστημαΘεοχάρης Θεοχάρης10/01/2013 - 05/06/2014Σαββαΐδου Αικατερίνη24/06/2014 - 22/10/2015Πιτσιλής Γεώργιος19/01/2016  - 31/12/2016

Διοικητές Ανεξάρτητης Αρχής Δημοσίων Εσόδων
Γενικός ΓραμματέαςΔιάστημαΠιτσιλής Γεώργιος01/01/2017  - 

 Σημειώσεις 

Παραπομπές

Εξωτερικοί σύνδεσμοι


Κατηγορία:Ελληνικές ανεξάρτητες αρχές
Κατηγορία:Δημόσιες υπηρεσίες της Ελλάδας
*